
ΑΘΗΝΑ 

25 ΑΥΓΟΥΣΤΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 
186 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

398. Σύσταση μόνιμης διαιτησίας στο Δικηγορικό Σύλλογο 

Χαλκίδας. 1 

399. Ίδρυση θέσεων Ειδικού Διοικητικού - Τεχνικού Προσω¬ 
πικού στο Πανεπιστήμιο Αθηνών. 2 

400. Ίδρυση θέσεων Ειδικού Διοικητικού - Τεχνικού Προσω¬ 
πικού (Ε.Δ.Τ.Π.) στο Ιόνιο Πανεπιστήμιο. 3 

401. Ειδικές εξαιρέσεις, σχετικά με το ανώτατο όριο ηλικίας 
για την πρόσληψη του Καλλιτεχνικού Προσωπικού με 

’ σύμβαση Ιδιωτικού Δικαίου στην Εθνική Λυρική Σκηνή 
(Ε.Λ.Σ.).·. 4 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση Συντονιστικού Συμβουλίου Στεγαστικής Πολιτικής 
και Προγραμμάτων (Σ.Σ.Σ.Π.Π.). 5 


ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 398 
Σύσταση μόνιμης διαιτησίας στο Δικηγορικό Σύλλογο Χαλκί¬ 
δας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8 του Νόμου 1330/1983 «αύξηση του αριθμού 
των οργανικών θέσεων ταη» δικαστικών λειτουργών, σύσταση και 
ανασύσταση ειρηνοδικείων και άλλες διατάξεις» (ΦΕΚ 26/ 
21.2.1983 τ.Α'). 

2. Τη γνωμοδότηση της 18.6.1987, (αρ. πρωτ. 363) του 
διοικητικού συμβουλίου του Δικηγορικού Συλλόγου Χαλκίδας. 

3. Την 142/1988 γνωμοδότηση του Συμβουλίου Επικρά¬ 
τειας. 

Με πρόταση του Αντιπροέδρου της Κυβέρνησης και Τπουργού 
Δικαιοσύνης αποφασίζουμε: 


ΚΕΦΑΛΑΙΟ Α' 

Γενικές διατάξεις 
Άρθρο 1 

Σύσταση μόνιμης διαιτησίας. 

1. Συνιστάται στο Δικηγορικό Σύλλογο Χαλκίδας θεσμός μόνι¬ 
μης διαιτησίας για την επίλυση όλων των διαφορών ιδιωτικού δι¬ 
καίου που σύμφωνα με τις ισχύουσες διατάξεις μπορούν να υπα¬ 
χθούν σε διαιτησία. 

2. Εξαιρούνται οι τεχνικές διαφορές, η επίλυση των οποίων 
προβλέπεται από το Προεδρικό Διάταγμα 723/1979 «περί &υ- 
στάσεως παρά τω Τεχνικώ Επιμελητηρίω της Ελλάδος, μονίμου 
διαιτησίας» (ΦΕΚ 217/17.9.1979, τ.Α'), εκτός αν δημιουργού- 
νται και νομικά θέματα, οπότε οι ενδιαφερόμενοι έχουν το δικαί¬ 
ωμα της επιλογής της διαιτησίας στην οποία θα προσφύγουν. 

Άρθρο 2 

Διαφορές. 

1. Για την υπαγωγή στη διαιτησία του προηγούμενου άρθρου 
χρειάζεται έγγραφη συμφωνία των ενδιαφερομένων μερών, εφό¬ 
σον έχουν την εξουσία να διαθέτουν ελεύθερα το αντικείμενο της 
διαιτησίας. 

2. Τα ενδιαφερόμενα μέρη μπορεί να είναι φυσικά ή νομικά 
πρόσωπα δημοσίου ή ιδιωτικού δικαίου, ενώσεις προσώπων με ή 
χωρίς νομική προσωπικότητα, με ιθαγένεια ελληνική ή αλλο¬ 
δαπή ή και ανιθαγενή, με κατοικία ή έδρα οπουδήποτε στην Ελ¬ 
λάδα ή στο εξωτερικό. 

3. Το έγγραφο υπαγωγής στη μόνιμη διαιτησία πρέπει να ανα- 
φέρεται ρητώς στη μόνιμη διαιτησία του Δικηγορικού Συλλόγου 
Χαλκίδας και να μνημονεύει τη διαφορά ή τις διαφορές που επιθυ¬ 
μούν τα μέρη να υπαγάγουν στη διαιτησία. Στο έγγραφο αυτό οι 
συμβαλλόμενοι μπορούν να καθορίζουν ορισμένες συμβάσεις ή έν- 
νομες σχέσεις και να συμφωνούν ότι όσες διαφορές προκύπτουν 
κατά την εφαρμογή τους υπάγονται στη διαιτησία αυτή, καθώς 
και τις τυχόν ειδικότερες συμφωνίες τους για ορισμένα θέματα. 

4. Αν δεν ορίζεται διαφορετικά από τη συμφωνία υπαγωγής 
στη διαιτησία, οι διαιτητές εφαρμόζουν το ελληνικό ουσιαστικό δί¬ 
καιο και αν πρόκειται για διεθνείς διαφορές ιδιωτικού δικαίου, το 
εφαρμοστέο δίκαιο κρίνεται κατά τις διατάξεις του ελληνικού ιδι¬ 
ωτικού διεθνούς δικαίου. 

ΚΕΦΑΛΑΙΟ Β' 

Οργάνωση διαιτησίας, γραμματείας. 

Κατάρτιση καταλόγου διαιτητών. 

Άρθρο 3 

Οργάνωση διαιτησίας. 

1. Το διοικητικό συμβούλιο του Δικηγορικού Συλλόγου Χαλ¬ 
κίδας ορίζει επιτροπή από τον πρόεδρο του διοικητικού συμβου¬ 
λίου του συλλόγου και δύο (2) τακτικά και ισάριθμα αναπληρω¬ 
ματικά μέλη, τα οποία επιλέγει μεταξύ των μελών του, με θητεία 
τριών ετών, αντίστοιχη με εκείνη του παραπάνω διοικητικού 
συμβουλίου. 

Η επιτροπή αυτή προεδρεύεται από τον πρόεδρο του διοικητι¬ 
κού συμβουλίου του Δικηγορικού Συλλόγου Χαλκίδας ή το νό¬ 
μιμο αναπληρωτή του και επιφορτίζεται με όλα τα θέματα της 
διαιτησίας, σύμφωνα με το παρόν διάταγμα. 

Πριν από τη σύστασή της ή σε περίπτωση αδυναμίας συγκρό¬ 
τησής της για οποιονδήποτε λόγο, τις αρμοδιότητες της επιτρο¬ 
πής ασκεί ο Πρόεδρος του διοικητικού συμβουλίου του Δικηγορι¬ 
κού Συλλόγου Χαλκίδας ή ο νόμιμος αναπληρωτής του. 

2. Όπου στο διάταγμα αυτό γίενται λόγος για 3μελή επι¬ 
τροπή, νοείται η προβλεπόμενη από την παράγραφο 1 του άρθρου 
αυτού. 

Άρθρο 4 
Γ ραμματεία. 

1. Στο Δικηγορικό Σύλλογο Χαλκίδας λειτουργεί, για την εξυ¬ 
πηρέτηση του έργου των διαιτησιών, γραμματεία. 

Καθήκοντα γραμματέα σε κάθε διαιτησία αναλαμβάνει ένας 
από τους υπαλλήλους του Δικηγορικού Συλλόγου Χαλκίδας που 
ορίζεται από τον πρόεδρο του συλλόγου αυτού ή το νόμιμο ανα¬ 
πληρωτή του. 

2. Ο γραμματέας τηρεί τα πρακτικά της διαιτησίας, συντάσσει 
όλα τα διαδικαστικά έγγραφα, φροντίζει για την τήρηση των προ¬ 
θεσμιών, του πρωτοκόλλου, του βιβλίου του προορισμένου για τη 
δημοσίευση των εκδιδόμενων διαιτητικών αποφάσεων, του αρ¬ 
χείου και του βιβλίου όπου καταχωρούνται οι αποφάσεις της τρι¬ 
μελούς επιτροπής και του προέδρου του Διοικητικού Συμβουλίου 
του Δικηγορικού Συλλόγου και γενικά κάνει ό,τι είναι αναγκαίο 
για τη διεκπεραίωση του έργου της γραμματείας της μόνιμης 
διαιτησίας. 

3· Ο γραμματέας είναι υπεύθυνος για τη φύλαξη των εγγρά¬ 
φων που παραδίδονται από·τους διαδίκους για τη διεξαγωγή της 
διαιτησίας. 

4. Γνωμοδοτήσεις, ανακοινώσεις, κοινοποιήσεις της γραμμα¬ 
τείας και των διαιτητών προς τους διαδίκους γίνονται ή με υπάλ¬ 
ληλο του Δικηγορικού Συλλόγου Χαλκίδας ή με δικαστικό επιμε¬ 
λητή, ο οποίος συντάσσει και υπογράφει τη σχετική έκθεση επίδο¬ 
σης. 

Άρθρο 5 

Κατάλογος διαιτητών. 

1. Το διοικητικό συμβούλιο του Δικηγορικού Συλλόγου Χαλ¬ 
κίδας συντάσσει, μέχρι το τέλος Δεκεμβρίου κάθε έτους, ένα κα¬ 
τάλογο διαιτητών και επιδιαιτητών από μέλη του συλλόγου, ο 
οποίος τοιχοκολλάται στα γραφεία του και δημοσιεύεται σε ημε¬ 
ρήσια εφημερίδα της Χαλκίδας. Αντί ενός καταλόγου, είναι δυ¬ 
νατό να συντάσσονται περισσότεροι, με βάση την εξειδικευμένη 
εμπειρία των δικηγόρων στα διάφορα θέματα. Από τον ή τους κα¬ 
ταλόγους αποκλείονται εκείνοι που ορίστηκαν διαιτητές ή επιδιαι¬ 
τητές τα δύο προηγούμενα έτη ή δεν περάτωσαν τη διαιτησία που 


τους είχε ανατεθεί προηγουμένως. 

Ο κατάλογος ή οι κατάλογοι ισχύουν από την 1η Ιανουάριου 
μέχρι τις 31 Δεκεμβρίου του έτους που· ακολουθεί την κατάρτισή" 
τους. 

2. Από τους παραπάνω καταλόγους οι ενδιαφερόμενοι επιλέ¬ 
γουν τους διαιτητές και τον επιδιαιτητή. Επίσης επιλέγουν και 
τους αναπληρωτές τους, σε αριθμό μεγαλύτερο από τον ανα¬ 
γκαίο, ώστε να είναι δυνατή η άμεση αναπλήρωση, με βάση την 
επιθυμία του ενδιαφερομένου σε περιπτώσεις κωλύματος. 

3. Ο πρώτος κατάλογος που θα συνταχθεί αμέσως μετά τη δη¬ 
μοσίευση του παρόντος προεδρικού διατάγματος, θα ισχύει μέχρι 
τέλους του 1989. 

ΚΕΦΑΛΑΙΟ Γ 
Οι διαιτητές. 

. Άρθρο 6 

Ορισμός διαιτητών και επιδιαιτητών. 

1. Με τη συμφωνία για την υπαγωγή ορισμένης διαφοράς σε 
διαιτησία μπορούν να οριστούν από τους συμβαλλομένους οι διαι¬ 
τητές, ένας από τον κάθε συμβαλλόμενο και ο επιδιαιτητής. Αν οι 
συμβαλλόμενοι δεν επιλέξουν τον επιδιαιτητή, το δικαίωμα ορι¬ 
σμού του επιδιαιτητή ασκείται από τους διαιτητές. 

Αν δεν οριστεί τελικά επιδιαιτητής, αυτός ορίζεται από την 
3μελή επιτροπή και μέχρι τη σύστασή της ή σε αδυναμία λειτουρ¬ 
γίας της από τον πρόεδρο του Διοικητικού Συμβουλίου του συλλό¬ 
γου ή το νόμιμο αναπληρωτή του. 

2. Αν με τη συμφωνία δεν ορίζονται οι διαιτητές, ο επιδιαιτη¬ 
τής και οι αναπληρωτές τους ή αν πρόκειται για διαφορά η οποία 
δεν είχε αναφυεί κατά το χρόνο σύναψης της συμφωνίας για την 
υπαγωγή της στη διαιτησία, ο επισπεύδων, με την αίτησή του στο 
Δικηγορικό Σύλλογο Χαλκίδας, που υποβάλλεται σύμφωνα με το 
άρθρο 8 του παρόντος, ορίζει ένα διαιτητή και προτείνει το πρό¬ 
σωπό του επιδιαιτητή. Αντίγραφο της αίτησης αυτής κοινοποιεί 
στον ή στους άλλους διαδίκους, κοιλώντοις τους να ορίσουν τον ή 
τους διαιτητές τους και να συμφωνήσουν στο πρόσωπο του επι¬ 
διαιτητή μέσα σε οκτώ ημέρες από την κοινοποίηση της κλήσης.. 
Η προθεσμία αυτή είναι 30ήμερη αν ο καλούμενος κατοικεί οπου¬ 
δήποτε στο εξωτερικό. 

3. Αν δεν οριστεί εμπρόθεσμα διαιτητής από το καλούμενο μέ¬ 
ρος ή οι διάδικοι δεν συμφωνήσουν στο πρόσωπο του επιδιαιτητή, 
η 3μελής επιτροπή και μέχρι τη σύστασή της ή σε περίπτωση 
αδυναμίας λειτουργίας της, ο πρόεδρος του διοικητικού συμβου¬ 
λίου του Δικηγορικού Συλλόγου Χαλκίδας ή ο νόμιμος αναπλη¬ 
ρωτής του ορίζουν αυτούς, καθώς και τους αιναπληρωτές τους. . 

4. Σε οποιαδήποτε περίπτωση που τα διάδικα μέρη δεν προτεί¬ 
νουν διαιτητές και επιδιαιτητή, τόσο αυτοί όσο και οι αναπληρω¬ 
τές τους ορίζονται από την 3μελή επιτροπή και μέχρι Ή) σύσταση 
της ή σε περίπτωση αδυναμίας λειτουργίας της, από τον πρόεδρο 
του διοικητικού συμβουλίου του'δικηγορικού συλλόγου Χαλκίδας 
ή τον νόμιμο αναπληρωτή. 

5. Σε περίπτωση που τα διάδικα μέρη προτείνουν περισσότερα 
πρόσωπα για διαιτητές ή επιδιαιτητές από όσα προβλέπει η ουμ 
φωνία της διαιτησίας, η σειρά με την οποία παρουσιάζονται στις 
σχετικές δηλώσεις ή αιτήσεις, δεσμεύει τα βαρυνόμενα με τΤ 1 ν 
οριστική επλογή όργανα, 3μελή επιτροπή ή πρόεδρο. 

6. Αν τα διάδικα μέρη ορίσουν με τη συμφωνία για διαιτησία, 
διαιτητές και επιδιαιτητές και τους οιναπληρωτές τους απο κατα 
λογο που ίσχυε κατά το χρόνο υπογραφής της συμφωνίας, οι διαι 
τητές αυτοί ή ο επιδιαιτητής είναι αρμόδιοι να επλύσουν τη δια 
φορά, ακόμη και αν ο κατάλογος από τον οποίο εκλέχτηκαν 
ισχύει πια κατά το χρόνο που άρχισε ή διεξάγεται η διαιτησία. 

Άρθρο 7 

Κωλύματα διαιτητών και επιδιαιτητή. 

1. Εκείνος που ορίζεται διαιτητής ή επιδιαιτητής, δεν είναι 
υποχρεωμένος να αποδεχτεί το διορισμό. 

2. Εκείνος που αποδέχτηκε μπορεί να απαλλαγεί από την εκ¬ 
πλήρωση των καθηκόντων του για σοβαρούς λόγους, ύστερα από 
άδεια του προέδρου του διοικητικού συμβουλίου του Δικηγορικού 
Συλλόγου Χαλκίδας. 

3. Οι διαιτητές και ο επιδιαιτητής μπορούν να προτείνουν την 
εξαίρεσή τους ή να εξαιρεθούν από τους διαδίκους, σύμφωνα με το 
άρθρο 883 παράγραφος 2 του κώδικα Πολιτικής Δικονομίας. 

4. Σε περίπτωση που ο διορισμένος διαιτητής κωλύεται ή εξαι¬ 
ρεθεί, ή αρνηθεί ή γίνει ανίκανος ή πεθάνει, το μέρος που τον διό¬ 
ρισε, εφόσον δεν υπάρχε* αναπληρωτής, πρέπει να ορίσει άλλον 
διαιτητή και τον αναπληρωτή του μέσα σε δέκα ημέρες από τότε 
που θα κληθεί γι’ αυτό με σχετικό έγγραφο. Αν όμως περάσει 
άπρακτη η προθεσμία αυτή, η 3μελής επιτροπή, μέχρι δε τη σύ¬ 
στασή της ή σε περίπτωση αδυναμίας λειτουργίας της, ο πρόε¬ 
δρος του διοικητικού συμβουλίου του συλλόγου ή ο νόμιμος ανα¬ 
πληρωτής του, διορίζει το νέο διαιτητή από το σχετικό κατάλογο 
μέσα σε πέντε ημέρες από την αίτηση του ενδιαφερομένου. 

5. Σε περίπτωση που ο διορισμένος επιδιαιτητής κωλύεται ή 
εξαιρεθεί ή αρνηθεί ή καταστεί ανίκανος ή πεθάνει και δεν υπάρ¬ 
χει αναπληρωματικός, καλούνται τα συμβαλλόμενα στη διαιτη¬ 
σία μέρη να ορίσουν τον αντικαταστάτη του και τον αναπληρωτή 
του. Αν δεν το κάνουν μέσα σε δέκα ημέρες από τότε που θα κλη¬ 
θούν γι’ αυτό από τη γραμματεία της μόνιμης διαιτησίας του Δι¬ 
κηγορικού Συλλόγου Χαλκίδας τον ορίζει η 3μελής επιτροπή, μέ¬ 
χρι δε τη σύστασή της ή σε περίπτωση αδυναμίας λειτουργίας 
της, ο πρόεδρος του διοικητικού συμβουλίου του συλλόγου ή ο νό¬ 
μιμος αναπληρωτής του. 

ΚΕΦΑΛΑΙΟ Δ' 

Διαδικασία. 

Άρθρο 8 

1. Για να τεθεί σε κίνηση η διαδικασία της μόνιμης διαιτησίας 
είναι απαραίτητο να υποβληθεί αίτηση από ένα τουλάχιστον από 
τα ενδιαφερόμενα μέρη στο Δικηγορικό Σύλλογο Χαλκίδας με τα 
εξής στοιχεία: 

α) Ονοματεπώνυμο, πατρικό όνομα, επάγγελμα και διεύθυνση 
κατοικίας, για καθένα από τα διάδικα μέρη. Όταν διάδικος είναι 
εταιρεία, πρέπει να ορίζεται η ακριβής μορφή, επωνυμία, έδρα, 
διεύθυνση και πλήρες το ονοματεπώνυμο με τη διεύθυνση της κα¬ 
τοικίας του εκπροσώπου της. 

β) Ιστορικό της διαφοράς που υποβάλλεται σε διαιτησία και 
συνοπτική έκθεση των απόψεων των διαδίκων. 

γ) Τα ονοματεπώνυμα των διαιτητών, των αναπληρωτών 
τους και του επιδιαιτητή, εφόσον τα πρόσωπα αυτά έχουν ορισθεί. 

2. Μαζί με την αίτηση υποβάλλονται: 

α) Αντίγραφο της συμφωνίας υπαγωγής της διαφοράς στη 
διαιτησία του Δικηγορικού Συλλόγου Χαλκίδας. 

β) Κάθε στοιχείο που συμβάλλει στη διευκρίνηση των περιστα¬ 
τικών της διαφοράς. 

3. Για την κατάθεση της παραπάνω αίτησης στο Δικηγορικό 
Σύλλογο Χαλκίδοις συντάσσεται στο τέλος αυτής έκθεση, που 
υπογράφεται από τους αιτούντες ή τους πληρεξούσιούς τους δικη¬ 
γόρους και τον υπάλληλο του συλλόγου που την παραλαμβά- 
νει. 

Άρθρο 9 

1 · Η γραμματεία στέλνει το φάκελλο της υπόθεσης στην 3μελή 
επιτροπή, η οποία ορίζει διαιτητές και επιδιαιτητή αν δεν έχουν 


οριστεί από τους διαδίκους και καθορίζει τις δαπάνες που πρέπει 
να προκαταβληθούν. 

2. Η 3 μελής επιτροπή, αφού συμβουλευτεί το φάκελλο της 
διαιτησίας, όπως αυτός διαμορφώνεται κατά την υπαγωγή της 
διαφοράς στο Δικηγορικό Σύλλογο Χαλκίδας, ορίζει προσωρινά 
το ποσό των εξόδων και των αμοιβών της διαιτησίας, ανάλογα με 
το μέγεθος και την αξία του αντικειμένου της διαιτησίας, σύμ¬ 
φωνα με την παράγραφο 2 του άρθρου 13 του διατάγματος αυ¬ 
τούς. Παράλληλα καθορίζει ποιο ποσό και σε ποια αναλογία κα¬ 
θένα από τα διάδικα μέρη είναι υποχρεωμένα να καταβάλλουν 
πριν από τον ορισμό δικασίμου. 

3. Η γραμματεία κοινοποιεί στους ενδιαφερομένους, τους διαι¬ 
τητές και επιδιαιτητές τα σχετικά έγγραφα και τους ανακοινώνει 
τα ποσά που υποχρεώνονται να καταβάλλουν στο ταμείο του Δι¬ 
κηγορικού Συλλόγου Χαλκίδας. 

4. Αν ο ένας διάδικος δυστρΟπεί ή αρνείται να καταβάλει το 
ποσό που του αναλογεί, στην κρίση της 3μελούς επιτροπής είναι 
να αποφασίσει αν η διαιτησία θα γίνει χωρίς την καταβολή αυτού 
του ποσού ή αν θα επιτραπεί στο άλλος μέρος να καταβάλει ολό¬ 
κληρο το ποσό αυτό ή τμήμα αυτού. 

5. Για την είσπραξη της παραπάνω δαπάνης εκδίδεται τριπλό¬ 
τυπη απόδειξη του Δικηγορικού Συλλόγου Χαλκίδας. Από τα τρι¬ 
πλότυπα ένα παραδίδεται στο διάδικο που καταβάλει, το άλλο 
επισυνάπτεται στη δικογραφία. 

6. Ο προσδιορισμός της ημέρας για συζήτηση της υπόθεσης 
γίνεται μετά την προκαταβολή της παραπάνω δαπάνης και γνω¬ 
στοποιείται με τη φροντίδα της γραμματείας της νόνιμης διαιτη¬ 
σίας, τουλάχιστον δέκα ημέρες πριν από τη δικάσιμο στα διάδικα 
μέρη, τους διαιτητές και τον επιδιαιτητή. 

Άρθρο 10 

Συνεδριάσεις - διαδικασία 

1. Η διεξαγωγή της διαιτησίας ρυθμίζεται από τους διαιτητές 
και τον επιδιαιτητή σύμφωνα με τις διατάξεις του άρθρου αυτού. 
Ο επιδιαιτητής και οι διαιτητές δεσμεύονται μόνον από την έγ¬ 
γραφη συμφωνία των διαδίκων. 

2. Ο επιδιαιτητής προεδρεύει στις συνεδριάσεις των διαιτητών 
και διευθύνει τη συζήτηση. 

3. Οι διάδικοι παρίστανται κατά τη συζήτηση της υπόθεσής 
τους είτε οι ίδιοι προσωπικά είτε με έναν αντιπρόσωπο. Έχουν το 
δικαίωμα να εκπροσωπηθούν από έναν ή περισσότερους δικηγό¬ 
ρους και να ζητήσουν τη βοήθεια πάσης φύσεως τεχνικών συμ¬ 
βούλων. 

4. Ο διορισμός των αντιπροσώπων και των πληρεξουσίων δι¬ 
κηγόρων γίνεται με απλή επιστολή ή με απλή δήλωση κατά τη 
συνεδρίαση των διαιτητών που καταχωρείται στα πρακτικά. 

5. Οι διάδικοι έχουν τα ίδια δικαιώματα και τις ίδιες υποχρεώ¬ 
σεις. Στην πρώτη δικάσιμο καλούνται να αναπτύξουν τους ισχυρι¬ 
σμούς τους γραπτά και προφορικά και να προσκομίσουν τα απο¬ 
δεικτικά τους στοιχεία στη γραμματεία, στο χρόνο που θα ορίσουν 
οι διαιτητές. 

6. Η απουσία ενός ή όλων των διαδίκων σε οποιαδήποτε φάση, 
εφ’ όσον κλήθηκαν νόμιμα, δεν επηρεάζει τη συνέχεια της διαιτη¬ 
τικής διαδικασίας. 

7. Τα μέσα και τα θέματα για απόδειξη ορίζουν ελεύθερα οι 
διαιτητές. Συνεπώς, μπορούν να εξετάζουν τους διαδίκους, να 
εξετάζουν μάρτυρες με όρκο ή χωρίς όρκο, να κάνουν αυτοψίες, 
να διατάζουν πραγματογνωμοσύνη διορίζοντας τους πραγματο- 
γνώμονες και γενικά να ζητούν και να λαμβάνουν υπόψη τους 
οποιαδήποτε χρήσιμη απόδειξη, χωρίς να δεσμεύονται από απο¬ 
δεικτικούς κανόνες. 

Άρθρο 11 

Επιτάχυνση της διαδικασίας 

Αν βραδύνει η διεξαγωγή της διαιτησίας ή η έκδοση της διαι¬ 
τητικής απόφασης και δεν ορίζεται, με τη συμφωνία για διαιτη¬ 
σία, προθεσμία εκδόσεώς της, ο πρόεδρος του Διοικητικού Συμ¬ 
βουλίου του δικηγορικού συλλόγου τάσσει εύλογη προθεσμία για 
την έκδοσή της. 


ΚΕΦΑΛΑΙΟ Ε' 

Διαιτητική απόφαση 
Άρθρο 12 

1. Η διαιτητική απόφαση συντάσσεται σε δύο πρωτότυπα, από 
τα οποία το ένα παραμένει στο αρχείο του Δικηγορικού Συλλόγου 
Χαλκίδας και το άλλο διαβιβάζεται στο Πρωτοδικείο Χαλκίδας 
και υπογράφεται από τους διαιτητές, τον επιδιαιτητή και το 
γραμματέα. Αν κάποιο από τα πρόσωπα αυτά αρνείται να υπο¬ 
γράψει, η απόφαση που υπογράφεται από τους υπολοίπους πρέπει 
να βεβαιώνει τόσο την άρνηση υπογραφής, όσο και το γεγονός 
της συμμετοχής του στη διαιτητική διαδικασία και τη διάσκεψη. 

2. Η απόφαση πρέπει να περιέχει συνοπτικά τα ονοματεπώ¬ 
νυμα των διαιτητών και του επιδιαιτητή, των διαδίκων και των 
πληρεξουσίων τους, τη συμφωνία για την υπαγωγή της διαφοράς 
στη διαιτησία, τον τόπο και το χρόνο που εκδόθηκε η απόφαση 
αυτή, το ιστορικό της διαφοράς, έκθεση των πραγματικών στοι¬ 
χείων και των νομικών ισχυρισμών όλων των διαδίκων, αιτιολο¬ 
γημένο πλήρως σκεπτικό και σαφές διατακτικό. 

ΚΕΦΑΛΑΙΟ ΣΤ' 

Αμοιβές διαιτητών - δαπάνες διαιτησίας 
Άρθρο 13 

1. Οι αμοιβές των διαιτητών και του επιδιαιτητή, καθώς και 
τα έξοδα διαιτησίας, καθορίζονται προσωρινά για τον υπολογισμό 
της προκαταβολής από την 3μελή επιτροπή και τελειωτικά από 
τους διαιτητές στην οριστική απόφασή τους. 

2. Το ύψος της συνολικής αμοιβής διαιτητών και επιδιαιτητή 
υπολογίζεται σε ποσοστό επί της αξίας του αντικειμένου της δια¬ 
φοράς με βάση τον ακόλουθο πίνακα: 
μέχρι 500.000 δραχμές 

για το τμήμα αξίας από 500.001- 2.000.000 
για το τμήμα αξίας από 2.000.001- 5.000.000 

για το τμήμα αξίας από 5.000.001-10.000.000 
για το τμήμα αξίας από 10.000.001-50.000.000 
για το τμήμα αξίας από 50.000.001-και πάνω 

3. Τα έξοδα διαιτησίας περιλαμβάνουν οτιδήποτε έχει δαπανη- 
θεί για τη διεξαγωγή της, όπως, ενέργεια αυτοψίας, πραγματο¬ 
γνωμοσύνης, μετακίνηση μαρτύρων, καθώς και την αμοιβή της 
γραμματείας. 

4. Κατά τον τελικό καθορισμό της συνολικής αμοιβής λαμβά- 
νεται υπόψη η σπουδαιότητα της διαφοράς, ο αναγκαίος χρόνος 
που αφιερώθηκε για τη μελέτη της και η διάρκεια διεξαγωγής 
της διαιτητικής δίκης. Με την ίδια διαιτητική απόφαση κατανέ- 
μεται η παραπάνω συνολική αμοιβή μεταξύ διαιτητών και επι¬ 
διαιτητή. Αν τα διάδικα μέρη αποφασίζουν τη ματαίωση της διαι¬ 
τησίας οφείλουν να το γνωρίσουν έγγραφα στους διαιτητές, οι 
οποίοι στην περίπτωση αυτή καθορίζουν μειωμένη αμοιβή και 
έξοδα, ανάλογα με την εργασία που είχε γίνει μέχρι την ημέρα 
της ματαίωσης της διαιτησίας. 

5. Ο διαδικος που χάνει τη διαιτητική δίκη, κατά κανόνα κα¬ 


6 - 8 % 

5-7% 

4-6% 

3-5% 

2-4% 

1-3% 


ταδικάζεται να πληρώσει τις αμοιβές των διαιτητών και τα 
έξοδα. 

Οι διαιτητές μπορούν να καταμερίσουν τη δαπάνη (αμοιβές 
και έξοδα) στα διάδικα μέρη, ανάλογα με το βαθμό υπαιτιότητας 
του καθενός. 

Άρθρο 14 

Με το παρόν διάταγμα δε θίγονται οι ισχύουσες διατάξεις που 
ορίζουν άλλους τρόπους διαιτητικής επίλυσης .διαφορών ιδιωτι¬ 
κού δικαίου. 


Άρθρο 15 

Ή ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 


Στον Αντιπρόεδρο της Κυβέρνησης και Υπουργό Δικαιοσύνης, 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 27 Ιουλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 


♦ 


( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 399 
Ιδρυση θέσεων Ειδικού Διοικητικού - Τεχνικού Προσωπικού στο 
Πανεπιστήμιο Αθηνών. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις: 

α) Των άρθρων 11 παρ. 2 και 5 παρ. 1 και 6 του Ν. 1268/82 
(ΦΕΚ 87 Α’). 

β) Του άρθρου 70 παρ. 12 του Ν. 1566/85 (ΦΕΚ 167 Α'). 

2. Τη γνώμη του Πρυτανικού Συμβουλίου του Πανεπιστημίου 
Αθηνών (συνεδρίαση 21η/10.3.1988). 

3. Τη γνώμη του Συμβουλίου Ανώτατης Παιδείας (συνε¬ 
δρίαση 11η/13.7.1987). 

4. Την 441/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και θρη- 
σκευμάτων, αποφασίζουμε: 

Άρθρο μόνο 

Ίδρυση θέσεων Ε.Δ.Τ.Π. 

Ιδρύονται στα κατωτέρω τμήματα του Πανεπιστημίου Αθη¬ 
νών οι ακόλουθες κατά κατηγορία θέσεις Ειδικού Διοικητικού - 
Τεχνικού Προσωπικού διεπόμενες από το Π.Δ. 484/1984 
(ΦΕΚ 173 Α’). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΤΜΗΜΑΤΑ 

ΘΕΣΕΙΣ 

ΑΤ ΑΡ ΜΕ 

1. Θεολογίας 

1 

14 

9 

2. Ποιμαντικής 

4 

10 

7 

3. Νομικής 

- 

14 

19 

4. Οικονομικών Επιστημών 

3 

13 

4 

5. Πολιτικής Επιστήμης και 

Δημόσιας Διοίκησης 

- 

11 

9 

6. Ιατρικής 

5 

70 

45 

7. Οδοντιατρικής 

1 

26 

6 

8. Νοσηλευτικής 

15 

20 

8 

9. Φαρμακευτικής · 

- 

13 

9 

10. Φιλολογίας 

2 

13 

10 

11. Ιστορίας και Αρχαιολογίας 

- 

14 

6 

12. Φιλοσοφίας Παιδαγωγικής και Ψυχολο- 

γίας 

- 

9 

6 

13. Αγγλικής Γλώσσας και Φιλολογίας 

- 

7 

5 

14. Γαλλικής Γλώσσας και Φιλολογίας 

- 

7 

3 

15. Γερμανικής Γλώσσας και Φιλολογίας 

- 

4 

1 

16. Φυσικής 

- 

30 

7 

17. Μαθηματικών 

3 

15 

9 

18. Χημείας 

3 

32 

9 

19. Βιολογίας 

1 

18 

11 

20. Γεωλογίας 

2 

18 

16 

21. Παιδαγωγικό Τμήμα Δημοτικής Εκπ/σης 

- 

6 

4 

22. Παιδαγωγικό Τμήμα Νηπιαγωγών 

- 

6 

4 

ΣΥΝΟΛΟ 

40 

370 

207 


Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 18 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 400 
Ιδρυση θέσεων Ειδικού Διοικητικού - Τεχνικού Προσωπικού 
(Ε.Δ.Τ.Π.) στο Ιόνιο Πανεπιστήμιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 · Τις διατάξεις: 

α) Του άρθρου 50 παρ. 1 και 6 του Ν. 1268/82 (ΦΕΚ 87 Α). 

β) Του άρθρου 70 παρ. 12 του Ν. 1566/1985 (ΦΕΚ 167 Α). 

γ) Του άρθρου 5 παρ. 1 και 12 και 9 παρ. 1 του Π.Δ. 83/84 
(ΦΕΚ 31 Α), όπως ισχύει κάθε φορά. 

2. Τη γνώμη της Διοικούσας Επιτροπής του Ιονίου Πανεπι¬ 
στημίου (συνεδρίαση 13η/3.3.1986) και 

3. Τη γνώμη του Συμβουλίου Ανωτάτης Παιδείας (συνε¬ 
δρίαση 11η/13.7.1987) και 

4. Την 427/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Άρθρο μόνο 

Ιδρύονται στο Ιόνιο Πανεπιστήμιο οι ακόλουθες κατά ακαδη- 
μαϊκή μονάδα και κατηγορία θέσεις Ειδικού Διοικητικού - Τεχνι¬ 


κού Προσωπικού, διεπόμενες από το Π.Δ. 484/1984 (ΦΕΚ 
173 Α): 

θέσεις 



ΑΤ 

ΑΡ 

ΜΕ 

α) Τμήμα Ιστορίας 

3 

6 

6 

β) Τμήμα Ξένων Γλωσσών Μετάφρα¬ 
σης και Διερμηνείας 

3 

6 

6 

γ) Τμήμα Αρχειονομίας και Βιβλιο¬ 
θηκονομίας 

3 

6 

6 

δ) Τμήμα Μουσικών Σπουδών 

3 

6 

6 

ε) Α.Ε.Ι. 

4 

12 

8 

ΣΥΝΟΛΟ 

16 

36 

32 


Στον Υπουργό Εθνικής Παιδείας και θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 18 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 401 
Ειδικές εξαιρέσεις, σχετικά με το ανώτατο όριο ηλικίας για την 

πρόσληψη του Καλλιτεχνικού Προσωπικού με σύμβαση Ιδιω¬ 
τικού Δικαίου στην Εθνική Λυρική Σκηνή (Ε.Λ.Σ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 10 παρ. 2 του Ν. 993/79 «Περί του επί συμβά- 
σει εργασίας ιδιωτικού δικαίου προσωπικού του Δημοσίου και 
των Οργανισμών Τοπικής Αυτοδιοικήσεως κ.λπ.» (ΦΕΚ 281/ 
Α). 

2. Του άρθρου 23 παρ. 1 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α). 

3. Τη παρ. 2 στστ του άρθρου 19 του Π.Δ. 941/1977 «Περί 
Οργανισμού του Υπουργείου Πολιτισμού και Επιστημών» (ΦΕΚ 
320/Α). 

4. Την πρόταση του Διοικητικού Συμβουλίου της Εθνικής Λυ¬ 
ρικής Σκηνής όπως διατυπώθηκε στην αρ. 15/14.7.87 συνε¬ 
δρίασή του. 

5. Την 4/1988 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Προεδρίας της Κυβέρνη¬ 
σης και της Υπουργού Πολιτισμού, αποφασίζουμε: 

Άρθρο μόνο 

Το προβλεπόμενα από τις παρ. 5γ και 6γ του άρθρου μόνου 
του Π.Δ. 146/1984 ανώτατο όριο ηλικίας προσλήψεως, αυξάνε¬ 
ται στο 50ό έτος για τις ανδρικές φωνές των μονωδών (σολίστ) 
και των χορωδόν, αντί του 45ου έτους, και το 50ό έτος για τις 
γυναικείες φωνές των μονωδών (σολίστ) και των χορωδών, αντί 
του 40ού έτους για έξι (6) μήνες από τη δημοσίευση του παρόντος 
διατάγματος. 

Στην Υπουργό Πολιτισμού, αναθέτουμε τη δημοσίευση χαι 
εκτέλεση του παρόντος διατάγματος. 

Αθήνα, 18 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΠ. ΚΑΚΛΑΜΑΝΗΣ Α.Μ.Μ. ΜΕΡΚΟΥΡΗ 

-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(5) 

Πράξη 83 της 4 Αυγούστου 1988 

Σύσταση Συντονιστικού Συμβουλίου Στεγαστικής Πολιτικής και 
Προγραμμάτων (Σ.Σ.Σ.Π.Π.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 8 παρ. 4 εδάφιο γ' του Ν. 
1558/85 «Κυβέρνηση και Κυβερνητικά Όργανα». 

2. Εισήγηση των Υπουργών Εθνικής Οικονομίας, Εργασίας 
και Περιβάλλοντος, Χωροταξίας και Δημοσίων Έργων, αποφα¬ 
σίζει: 


δ. Διεύθυνση Οικιστικής Πολιτικής και Κατοικίας του ΥΠ£- 
ΧΩΔΕ 

Άρθρο 3 

Το Σ.Σ.Σ.Π.Π. έχει τις ακόλουθες αρμοδιότητες: 
α. Εισηγείται στους κατά περίπτωση αρμόδιους φορείς τη δια¬ 
μόρφωση κατευθυντήριων οδηγιών και κανονιστικού πλαισίου 
προδιαγραφών για θέματα που αφορούν την κατάρτιση στεγαστι¬ 
κών προγραμμάτων. 

β. Διατυπώνει γνώμη για θέματα στεγαστικής πολιτικής που 
εισηγούνται οι διάφοροι φορείς, όπως αναφέρεται στο άρθρο 4 και 
ειδικότερα για τα μακροχρόνια και βραχυχρόνια στεγαστικά προ¬ 
γράμματα. Η γνώμη αυτή του Σ.Σ.Σ.Π.Π. συνοδεύει τα προ¬ 
γράμματα αυτά κατά την υποβολή τους στο αρμόδιο για την τε¬ 
λική τους έγκριση μονομελές ή πολυμελές Κυβερνητικό Όργανο. 

γ. Υποβάλλει εισηγήσεις στους αρμόδιους Υπουργούς για τη 
λήψη μέτρων στεγαστικής πολιτικής. 

δ. Γνωμοδοτεί σε θέματα στεγαστικής πολιτικής κατά την 
προετοιμασία του δετούς προγράμματος Οικονομικής και Κοι¬ 
νωνικής Ανάπτυξης, σύμφωνα με τις διαδικασίες που προβλέπο- 
νται στο Ν. 1622/86. 

ε. Έχει την ευθύνη της σύνταξης της ετήσιας Έκθεσης επισκό¬ 
πησης και αξιολόγησης της εφαρμογής της στεγαστικής πολιτι¬ 
κής. Στις συνεδριάσεις κατά τις οποίες συζητείται η παραπάνω 
έκθεση προεδρεύει ο Υπουργός Περιβάλλοντος, Χωροταξίας και 
Δημοσίων Έργων. 


Άρθρο 1 

Συνιστάται «Συντονιστικό Συμβούλιο Στεγαστικής Πολιτικής 
και Προγραμμάτων» με σκοπό το συντονισμό της Στεγαστικής 
Πολιτικής και των Στεγαστικών Προγραμμάτων των φορέων 
του δημόσιου και κοινωνικού τομέα. 

Η λειτουργία του Συντονιστικού Συμβουλίου Στεγαστικής Πο¬ 
λιτικής και Προγραμμάτων, το οποίο τελεί υπό την εποπτεία του 
Υπουργού Περιβάλλοντος, Χωροταξίας και Δημοσίων Έργων, 
στηρίζεται στην αρχή του σεβασμού της αυτονομίας των επιμέ- 
ρους φορέων. 

Άρθρο 2 

1. Το Συντονιστικό Συμβούλιο Στεγαστικής Πολιτικής και 
Προγραμμάτων είναι δεκατριμελές και αποτελείται από: 

α. Τον Πρόεδρο 

. β. Τους εκπροσώπους των Υπουργών 

- Εσωτερικών 

- Εθνικής Οικονομίας 

- Οικονομικών 

- Γεωργίας 

- Υγείας, Πρόνοιας και Κοινωνικών Ασφαλίσεων 

- Εργασίας 

- Περιβάλλοντος, Χωροταξίας και Δημοσίων Έργων 

- Εμπορίου 

γ. Από τους Εκπροσώπους των: 

- Διοικητού Τράπεζας της Ελλάδος 

- Διοικητού Εθνικής Κτηματικής Τράπεζας της Ελλάδος 

- Διοικητού Αγροτικής Τράπεζας της Ελλάδος 

- Προέδρου του Αυτόνομου Οργανισμού Εργατικής Κατοι¬ 
κίας (ΑΟΕΚ). 

2. Οι εκπρόσωποι των Υπουργών και των Διοικητών Τραπε¬ 
ζών ορίζονται με τους αναπληρωτές τους από τους οικείους 
Υπουργούς ή Διοικητές Τραπεζών ήτων Προέδρων του ΑΟΕΚ. 

3. Στις εργασίες του Σ.Σ.Σ.Π.Π. συμμετέχουν ως εμπειρο¬ 
γνώμονες στελέχη από τους πιο κάτω φορείς οι οποίοι και τους 
υποδεικνύουν. 

α. Δημόσια Επιχείρηση Πολεοδομίας και Στέγασης (ΔΕΠΟΣ) 

β. Κέντρο Προρ>αμματισμού και Ερευνών (ΚΕΠΕ) 

γ. Οικονομικό Γραφείο Πρωθυπουργού και 


Άρθρο 4 

Για την επίτευξη των στόχων της στεγαστικής πολιτικής, όλοι 
οι φορείς του δημόσιου και του κοινωνικού τομέα έχουν την υπο¬ 
χρέωση να υποβάλλουν στο Συμβούλιο εισηγήσεις και προτάσεις 
μέτρων πολιτικής, που αφορούν ή επηρεάζουν άμεσα ή έμμεσα 
την αγορά κατοικίας. Επίσης έχουν υποχρέωση να υποβάλλουν 
τα σχέδια των βραχυχρόνιων και μεσοχρόνιων στεγαστικών προ¬ 
γραμμάτων τους για τα οποία το Συμβούλιο διατυπώνει γνώμη. 

Άρθρο 5 

Το Σ.Σ.Σ.Π.Π. συγκροτείται με κοινή απόφαση των Υπουρ¬ 
γών Εθνικής Οικονομίας, Εργασίας και Περιβάλλοντος, Χωρο¬ 
ταξίας και Δημοσίων Έργων, με την οποία ορίζεται και ο Πρόε¬ 
δρος. 

Ως Πρόεδρος ορίζεται πρόσωπο με πτυχίο Ανώτατης Σχολής 
και με ανάλογη πείρα και γνώσεις σε θέματα αρμοδιότητας του 
Συντονιστικού Συμβουλίου Στεγαστικής Πολιτικής και Προ¬ 
γραμμάτων. 

Άρθρο 6 

Η θέση του Προέδρου είναι θέση πλήρους απασχόλησης *αι 
πληρούται με διορισμό ή με απόσπαση υπαλλήλου που υπηρετεί 
σε θέση του δημόσιου τομέα. 

Η απόσπαση ενεργείται με κοινή απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων, και του οικείου 
Υπουργού. 

Στον Πρόεδρο του Συμβουλίου καταβάλλονται οι αποδοχές 
που προβλέπονται από την παρ. 1 εδαφ. γ’ του άρθρου 8 της 88/ 
2.8.85 (ΦΕΚ 142Α) πράξης του Υπουργικού Συμβουλίου. 
Όταν ο Πρόεδρος κατέχει θέση στο δημόσιο τομέα λαμβάνει, 
κατ’ επιλογή, και μετά από δήλωσή του, η οποία δεν ανακαλεί¬ 
ται, ή τις αποδοχές που προβλέπονται από τις προαναφερόμενες 
διατάξεις ή εκείνες που ελάμβανε στη θέση από την οποία προέρ¬ 
χεται. Στη δεύτερη περίπτωση η δαπάνη μισθοδοσίας εξακολου¬ 
θεί να βαρύνει την υπηρεσία από την οποία αποσπάται ο υπάλλη¬ 
λος. 

Στα λοιπά μέλη του Συμβουλίου και τους εμπειρογνώμονες 
καταβάλλεται για τη συμμετοχή τους στις εργασίες του Συμβου- 

Χίου η αποζημίωση που προβλέπεται από τις κείμενες διατάξεις. οποίοι και καλούνται να εισηγηθούν σχετικά. 

Άρθρο 7 

Στο Σ.Σ.Σ.Π.Π. παρέχεται μελετητική υποστήριξη και τεκμη- Η π Ρ ά ? γ 1 αυτ ή να δημοσιευθεί στην Εφημερίδα της Κυβερνή- 
ρίωση από το τμήμα Ερευνών της ΔΕΓΤΟΣ και γραμματειακή σεω ί· 

υποστήριξη από τη ΔΕΠΟΣ. Ειδικά θέματα, αρμοδιότητας άλ- Ο ΠΡΟΕΔΡΟΣ 

λων φορέων, μπορούν να μελετούνται και από άλλους φορείς, οι ΟΙ ΑΝΤΙΠΡΟΕΔΡΟΙ ΤΑ ΜΕΛΗ 


ΑΠΟ ΤΟ ΕβΝΚΟ ΤΥΠΟΓΡΑΦΕΙΟ 




